**Körmend Város Önkormányzat Képviselő-testületének**

*2/2023(II.10.), 8**/2023. (V.31)*

 **önkormányzati rendelete**

**Körmend város Önkormányzata 2023. évi költségvetéséről**

Körmend Város Önkormányzat képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésének f) pontjában meghatározott feladatkörében eljárva, a Magyarország 2023. évi központi költségvetéséről szóló 2021. évi CX. törvény VII. fejezet 18. pont 62.§ (6) bekezdésében kapott felhatalmazás alapján a következőket rendeli el.

1. **A rendelet hatálya**

1.§A rendelet hatálya Körmend Város Önkormányzatára (továbbiakban: Önkormányzat) , és annak fenntartásában lévő költségvetési szervekre terjed ki.

1. **Az Önkormányzat összesített 2023. évi költségvetése**

1 2. § A Képviselő testület az önkormányzat önkormányzati szinten összesített 2023. évi költségvetési kiadási és bevételi főösszegét 6.111.313.334 Ft-ban hagyja jóvá.

1 3. § (1) Az Önkormányzat összesített 2023. évi költségvetési bevételei kiemelt előirányzatonként - a 2. melléklettel egyezően- az alábbiak:

 a) Önkormányzat működési támogatásai 1.189.727.502 Ft

 b) Egyéb működési célú támogatások bevételei ÁH-on belülről 371.312.242 Ft

 c) Társadalombiztosítás pénzügyi alapjaitól működési célú támogatás 55.146.000 Ft

 d) közhatalmi bevételek 822.800.000 Ft

 e) intézményi működési bevételek 346.600.000 Ft

 f) működési célú átvett pénzeszközök 0 Ft

 g) felhalmozási bevétel összesen 761.862.271 Ft

 h) felhalmozási célú támogatások államháztartáson belülről 646.499.175 Ft

 i) felhalmozási bevételek, vagyonértékesítés 115.363.096 Ft

 j) felhalmozási célú átvett pénzeszközök 0 Ft

 k) előző évi működési célú maradvány 554.417.182 Ft

 l) előző évi felhalmozási célú maradvány 1.624.448.137 Ft

 m) finanszírozási bevételek - külső 385.000.000 Ft

 (2) Az önkormányzat összesített bevételeiből a kötelező feladatok bevételei: 3.540.448.015 Ft

 (3) Az Önkormányzat összesített bevételeiből

 a) működési jellegű bevételek: 2.785.585.744 Ft

 b) felhalmozási bevételek: 761.862.271 Ft

1 4. § (1) Az Önkormányzat összesített 2023. évi kiemelt kiadási előirányzatai - a 3. melléklettel egyezően - az alábbiak:

 a) működési költségvetés kiadása 3.351.945.607 Ft

 aa) személyi juttatások 606.058.827 Ft

 ab) munkaadókat terhelő járulékok és szociális hozzájárulási adó 81.081.720 Ft

 ac) dologi kiadások 1.188.442.699 Ft

 ad) ellátottak pénzbeli juttatásai 16.000.000 Ft

 ae) elvonások és befizetések 230.901.142 Ft

 af) egyéb működési célú támogatás ÁH-n belülre 1.075729.056 Ft

 ag) működési célú visszatérítendő támog., kölcsönök nyújtása ÁH-n kívülre 18.238.000 Ft

 ah) egyéb működési célú támogatások államháztartáson kívülre 69.000.000 Ft

 ai) működési tartalék 66.494.163 Ft

 aj) hiteltörlesztés 21.515.296 Ft

 ak) központi támogatás megelőlegezése 38.503.709 Ft

 b) felhalmozási költségvetés kiadása 2.699.348.722 Ft

 ba) beruházások 1.217.837.820 Ft

 bb) felújítások 1.159.08.916 Ft

 bc) egyéb felhalmozási célú kiadások 11.815.700 Ft

 bd) felhalmozási célú keret tartalék 310.386.286 Ft

 (2) Az Önkormányzat összesített kiadásaiból

 a) a kötelező feladatok kiadása 5.980.634.123 Ft

 b) az önként vállalt feladatok kiadása 70.660.206 Ft

 (3) Az Önkormányzat nevében végzett

 a) beruházási kiadások beruházásonként a 6. melléklet szerint kerülnek elfogadásra,

 b) felújítási kiadások felújításonként a 6. melléklet szerint kerülnek jóváhagyásra.

(4) Az Önkormányzat által a lakosságnak juttatott támogatásai, szociális, rászorultság jellegű ellátásai a kapott központi támogatással együtt - a 10. melléklettel egyezően - 16.000.000 Ft

(5) Az Önkormányzat 2023. évre adósságot keletkeztető ügylet megkötését tervezi, amelyet a rendelet 7. melléklete tartalmaz.

1 5. § (1) A költségvetési egyenleg finanszírozási műveletek nélkül

 a) működési cél szerint 629.626.378.868 Ft

 b) felhalmozási cél szerint 1.937.486.451 Ft

 (2) Az Önkormányzat 2023. évi költségvetési egyenleg finanszírozása az alábbiak szerint történik

 a) belső finanszírozással: előző évi maradvány bevonásáva1: 2.178.865.319 Ft

b) külső finanszírozással: 385.000.000 Ft

(3) A belső finanszírozáson belül

 a) az előző évek pénzmaradványának igénybevétele: 2.178.865.319 Ft

 aa) működési célú 554.417.182 Ft

 ab) felhalmozási célú 1.624.448.137 Ft

(4) A külső finanszírozáson belül

 a) likvid hitel felvétele 100.000.000 Ft

 b) felhalmozási célú hitelfelvétele 285.000.000 Ft

6. § Az Önkormányzat 2023. évre összesített létszám-előirányzata a 13. mellékletben foglaltak szerint kerül megállapításra.

7. § (1) Az Önkormányzat összevont költségvetésében az általános tartalék 66.494.163 Ft

 (2) Az Önkormányzat összevont költségvetésében a felhalmozási tartalék

 310.386.286 Ft, amely feladattal, felhasználási kötelezettséggel terhelt.

**3.A költségvetés végrehajtására vonatkozó szabályok**

8. § (1) A szabad pénzeszközök betétként való elhelyezésére a polgármester jogosult. A betét elhelyezésről a betét elhelyezést követő testület-ülésen ad tájékoztatást a polgármester a Képviselő-testületnek.

(2) A szabad pénzeszközként lekötött betét visszavonására 500 ezer forint értékhatárig jogosult a polgármester, a visszavonásról a soron következő képviselő-testületi ülésen ad tájékoztatást a polgármester.

 (3) Az Államháztartásról szóló 2011. évi CXCV. törvény 34.§ (2) bekezdésében meghatározottak alapján a polgármester az Önkormányzat költségvetésének bevételeit és kiadásait módosíthatja, a kiadási előirányzatok között átcsoportosíthat, amelyről a költségvetési rendelet módosítása keretében ad tájékoztatást.

(4) „A helyi önkormányzati költségvetési szerv bevételi előirányzatai és kiadási előirányzatai a Kormány rendeletében meghatározott esetben a helyi önkormányzati költségvetési szerv saját hatáskörében módosíthatóak, a kiadási előirányzatok egymás között átcsoportosíthatóak.”

 (5) A polgármester a költségvetési rendelet 6. mellékletében meghatározott egyes felhalmozási kiadások teljes összegének erejéig dönthet önállóan forrás felhasználásról.

 (6) A polgármesteri keret összege 10.000.000 Ft, amely az Önkormányzat dologi kiadásai és a működési célú támogatások között államháztartáson kívülre közt van megtervezve fele-fele arányban. A polgármesteri keret felhasználásáról a Polgármester dönt, és a tényleges felhasználás alapján történik a kiemelt előirányzatok között az átcsoportosítás a költségvetési rendelet módosítása keretében.

 9. § Az Önkormányzatnál és annak költségvetési szerveinél az írásban történő kötelezettségvállalás alsó értékhatára 200 eFt, A 200 eFt alatti kötelezettségvállalásokról analitikus nyilvántartást vezet az Önkormányzat és annak valamennyi költségvetési szerve az ASP integrált könyvelési rendszerben.

10. § Az Önkormányzat a Körmend és Kistérsége Önkormányzati Társulás, és a Körmend és Mikrotérsége Köznevelési Intézményfenntartó Társulás által ellátott feladatokra kapott támogatást megállapodás alapján átadja e társulások részére. Körmend város Önkormányzata a saját forrásra vonatkozó hozzájárulását a Társulási Tanácsok határozata alapján adja át a Társulások részére.

11. § A költségvetés végrehajtása, a költségvetési szervek pénzellátása központi pénzkezelés keretein belül történik, a Körmendi Közös Önkormányzati Hivatal irányításával. A kiskincstári napok: kedd és csütörtök.

12.§ A köztisztviselői illetményalap 2023. január 1-étől 58.000 Ft összegben kerül megállapításra, míg a köztisztviselőknek járó cafeteria összege 2023. január 1-étől bruttó 300.000 Ft/év.

13.§ Az Önkormányzat megállapodás alapján működteti az iskolai feladatok ellátására szolgáló uszodát, sportcsarnokot, és továbbszámlázza a kiadásokat a Szombathelyi Tankerületi Központ felé.

14. § A támogatásban részesítettek a támogatási szerződésben rögzített időpontig kötelesek elszámolni a támogatás felhasználásáról. A támogatás elszámolás határidejét indokolt esetben a polgármester meghosszabbíthatja.

15.§ (1)A költségvetés végrehajtására és a gazdálkodásra vonatkozó szabályok a Körmend és Kistérsége Önkormányzati Társulásra és a fenntartásában lévő Körmendi Szociális Szolgáltató és Információs Központra, valamint a Körmend és Mikrotérsége Köznevelési Intézményfenntartó Társulásra és a fenntartásában működtetett Dr. Batthyányné Coreth Mária Óvoda és Bölcsőde intézményre is vonatkoznak.

(2) Az Önkormányzat és annak költségvetési szervei, továbbá a Körmend és Kistérsége Önkormányzati Társulás és az annak fenntartásában lévő költségvetési szerv, valamint a Körmend és Mikrotérsége Köznevelési Intézményfenntartó Társulás és az annak fenntartásában lévő költségvetési szerv a könyvvezetési feladatokat az ASP integrált rendszerben végzi. Az integrált rendszer része az iratkezelő (számlák rögzítése), ingatlanvagyon-kataszter, továbbá a gazdálkodás modul. Ez utóbbi része a KASZPER, ETRIUSZ, KATI és VIR almodul.

**4. Egyéb rendelkezések**

16. § Az Önkormányzat a Magyarország gazdasági stabilitásáról szóló 2011. évi CXCIV. törvény. 3. § (1) bekezdése szerinti adósságot keletkeztető ügyletekből és kezességvállalásokból fennálló kötelezettségeit az adósságot keletkeztető ügyletek futamidejének végéig, illetve a kezesség érvényesíthetőségéig tervezi, a figyelembe vehető saját bevételeit pedig a rendelet 7. mellékletében határozza meg.

17.§ A rendelet mellékletei az Önkormányzat és annak költségvetési szerveinek költségvetését a következők szerint tartalmazzák:

a) 1. melléklet: Körmend Város Önkormányzata és intézményei 2023. évi tervezett kiemelt kiadásai és bevételei jogcímenkénti bontásban

b) 2. melléklet: Körmend Város Önkormányzata és annak költségvetési szervei működési és felhalmozási bevételei költségvetési szervenként.

c) 3. melléklet: Körmend Város Önkormányzata és annak költségvetési szervei működési és felhalmozási kiadásai költségvetési szervenként.

d) 4. melléklet: Körmend Város Önkormányzat és annak költségvetési szervei bevételei tételesen, forrásonkénti bontásban

e) 5. melléklet: Körmend Város Önkormányzata és annak költségvetési szervei kiadásai kiemelt előirányzatonként tételesen.

f) 6. melléklet: Körmend Város Önkormányzata és intézményei 2023. évi tervezett felhalmozási kiadásai jogcímenként

g) 7. melléklet: Körmend Város Önkormányzata adósságot keletkeztető ügyleteiből keletkezett kötelezettségeinek bemutatása.

h) 8. melléklet: Körmend Város Önkormányzata költségvetési hiány külső finanszírozása működési és felhalmozási cél szerint.

i) 9. melléklet: Körmend Város Önkormányzata közhatalmi bevételei.

j) 10. melléklet: Körmend Város Önkormányzata által folyósított ellátások.

k) 11. melléklet: Körmend Város Önkormányzata költségvetési szervei működési célú és felhalmozási célú finanszírozása.

l) 12. melléklet Körmend Város Önkormányzata és intézményi 2023. évi tervezett likvidtási terve

m) 13. melléklet: Körmend Város Önkormányzata és intézményei 2023. évi engedélyezett létszám keretei

n) 14. melléklet: Körmend Város Önkormányzata 2023. évi tervezett közvetett támogatásai

**5. Záró rendelkezések**

18. § (1) A rendelet 2023. január 1-én lép hatályba.

 Körmend, 2023. február 9.

 **Bebes István Dr. Stepics Anita**

 **polgármester jegyző**

Záradék:

A rendeletet a mai napon kihirdettem.

Kelt: Körmend, 2023. május 31

 P.H

 **Dr. Stepics Anita**

 **jegyző**

**INDOKLÁS**

**Körmend Város Önkormányzata és intézményei 2023. évi költségvetéséről szóló 2/2023(II.10.) önkormányzati rendelethez**

Az önkormányzati rendelet – a jogalkotásokról szóló 2010. évi CXXX. törvény (továbbiakban: Jat.) 18. §-ában foglaltaknak megfelelően eljárva – az alábbiak szerint indoklom:

**RÉSZLETES INDOKLÁS**

**1.§**

A 2023. évi költségvetésről szóló rendelet hatályáról rendelkezik.

**2.§**

A 2023. évi költségvetésről szóló rendelet kiadási és bevételi főösszegét állapítja meg.

**3.§**

A 2023. évi költségvetési rendelet, Az önkormányzat bevételeinek összetételét tartalmazza kiemelt előirányzatok szerinti bontásban.

**4.§**

A 2023. évi költségvetési rendelet, Az önkormányzat kiadásainak összetételét tartalmazza kiemelt előirányzatok szerinti bontásban.

**5.§**

A 2023. évi költségvetési rendelet, Az önkormányzat költségvetési egyenlegének bemutatását tartalmazza finanszírozási műveletek nélküli, illetve finanszírozási művelettel együtt bontásban.

**6.§**

A 2023. évi költségvetési rendelet Az önkormányzat 2023. évre összesített létszám-előirányzatát a 13. mellékletben foglaltak szerint állapítja meg.

**7.§**

A 2023. évi költségvetési rendelet Az önkormányzat összevont költségvetésében rendelkezésre álló tartalékokat mutatja be működés és felhalmozási formában.

**8-15.§**

A 2023. évi költségvetési rendelet végrehajtására vonatkozó egyéb szabályozásokat mutatja be.

**16.§**

A 2023. évi költségvetési rendelet Az önkormányzat adósságot keletkeztető ügyleteit mutatja be a 7. melléklettel egyezően.

**17.§**

A 2023. évi költségvetési rendelet mellékleteit mutatja be.

**18.§**

A 2023. évi költségvetésről szóló rendelet hatályba lépéséről rendelkezik. A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelenésről szóló 5/2019. (III.13.) IM rendelet 20.§ (3)-(4) bekezdése alapján az indoklást a rendelet kihirdetését követően a Nemzeti Jogszabálytárban közzé kell tenni.